《和胡宿韵寄蒋之奇》
宋代·邓忠臣

独步文章妙一台，都门便欲挂冠回。
已怜天上三台路，未尽人间八斗才。
坐幄每闻千里胜，占云初见四夷来。
我公莫作遄归想，衣笥行看衮绣开。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。